kardosdrur/scandi-wiki huggingface dataset:
Gustav 5. af Sverige

Gustav 5. (Oscar Gustaf Adolf; født 16. juni 1858, død 29. oktober 1950) var konge af Sverige fra 1907 til 1950. Han var den femte svenske monark af Huset Bernadotte.

Han var søn af Oscar 2. af Sverige og Sophie af Nassau. Gustav 5. var den sidste monark i Sverige som åbent agerede politisk, og som tvang en regering til at gå af, hvilket han gjorde delvis gennem den såkaldte borggårdstale og ved at tage initiativ til de såkaldte trekongermøder under Første Verdenskrig.

Gustav 5. er oldefar til Kong Carl 16. Gustaf af Sverige og Dronning Margrethe 2. af Danmark.

Regeringstid 

Den 8. december 1907 efterfulgte Gustav 5. sin far som Sveriges konge. På eget initiativ meddelte han, at han som den første svenske monark ikke skulle krones. Hans lange regeringstid blev præget af betydelige sociale forandringer, teknologiske opfindelser og nye videnskabelige fund, som skabte et helt andet verdensbillede og rolle for monarken.

Gustav 5. var den sidste monark i Sverige som åbent agerede politisk, og som tvang en regering til at gå af, hvilket han gjorde delvis gennem den såkaldte borggårdstale i 1914, der medførte at statsminister Karl Staaff gik af.

Ved 1. verdenskrigs udbrud i 1914 deltog Gustav 5. den 18.-19. december 1914 i det såkaldte trekongermøde i Malmø sammen kong Christian 10. af Danmark og kong Haakon 7. af Norge for at drøfte de nordiske landes neutralitet.

Død og begravelse 

Kong Gustav 5. døde 92 år gammel den 29. oktober 1950 på Drottningholm Slot på øen Lovön i Mälaren udenfor Stockholm efter en regeringstid på knap 43 år. Han blev gravsat i Bernadotternes gravkapel i Riddarholmskirken, den traditionelle gravkirke for de svenske konger på øen Riddarholmen i Stockholm. Han blev efterfulgt som konge af sin ældste søn, Kronprins Gustav Adolf, der besteg tronen som Kong Gustav 6. Adolf.

Personlige interesser 
Gustav 5. var en ivrig tennisspiller, og under pseudonymet Mr. G. blev han internationalt kendt og blev i 1980 optaget i the International Tennis Hall of Fame.

Ægteskab og børn 
Gustav 5. blev gift 20. september 1881 med Victoria af Baden. De fik tre sønner:
 Prins Gustaf Adolf (1882 – 1973, konge af Sverige)
 Prins Wilhelm, hertug af Södermanland (1884 – 1965)
 Prins Erik, hertug af Västmanland (1889 – 1918)

I populærkultur 
Han spilles af  i den svensk-produceret drama-miniserie på fire afsnit  fra 2021 instrueret af , som omhandler  i 1950'erne.

Hædersbevisninger og ordener 
 : Ridder af Elefantordenen (R.E.)  (1874)
 : Storkommandør af Dannebrogordenen (S.Kmd.)  (1945)
 : Ridder af Den Norske Løve  (1904)
 : Ridder af Hosebåndsordenen  (1905)

Eksterne henvisninger

Referencer 

Regenter fra Sverige
Protestantiske monarker
Modtagere af Sværdordenen
Storkorskommandører af Sværdordenen
Modtagere af Nordstjerneordenen
Storkorskommandører af Nordstjerneordenen
Modtagere af Vasaordenen
Storkorskommandører af Vasaordenen
Storkommandører af Dannebrog
Huset Bernadotte
Frimurere fra Sverige
Hertuger af Värmland
Björn Holmér

Björn Holmér (født i Malmø) er en svensk programmør og hoveddesigner af computerspillet Hattrick og er også administrerende direktør for Extralives, firmaet bag Hattrick. Han er uddannet civilingeniør.

Tjek fødsels- og dødsår
Personer fra Sverige
Programmører
Computerspilsdesignere
Sokkelund Herred

Sokkelund Herred omfattede geografisk en stor del af det tidligere Københavns Amt.

Navnet stammer måske fra en lille skov nær Buddinge. I skoven var der et tingsted, hvor storbønderne stemte (tingte) ved at kaste en stok. Stokkene skar de i en nærliggende lund; Stokkelund.

I Sokkelund Herred og København er der 11 provstier med følgende sogne:

Amagerbro Provsti 
Består af følgende sogne:
 Allehelgens Sogn
 Christians Sogn
 Filips Sogn
 Højdevangs Sogn
 Islands Brygges Sogn
 Nathanaels Sogn
 Simon Peters Sogn
 Solvang Sogn
 Sundby Sogn
 Sundkirkens Sogn
 Vor Frelsers Sogn

Amagerland Provsti 
Består af følgende sogne:
 Tårnby Sogn
 Kastrup Sogn
 Skelgårds Sogn
 Korsvejens Sogn
 Dragør Sogn
 Store Magleby Sogn

Bispebjerg-Brønshøj Provsti 
Består af følgende sogne:
 Ansgar Sogn
 Bellahøj Sogn
 Bispebjerg Sogn
 Brønshøj Sogn
 Emdrup Sogn
 Husum Sogn
 Husumvold Sogn
 Kapernaums Sogn
 Tagensbo Sogn
 Tingbjerg Sogn
 Utterslev Sogn

Frederiksberg Provsti 
Består af følgende sogne:
 Flintholm Sogn
 Frederiksberg Slotssogn
 Frederiksberg Sogn
 Godthaabs Sogn
 Lindevang Sogn
 Mariendals Sogn
 Sankt Lukas Sogn
 Sankt Markus Sogn
 Sankt Thomas Sogn
 Solbjerg Sogn

Holmens Provsti 
Består af følgende sogne:
 Frederiks Sogn
 Garnisons Sogn
 Holmens Sogn
 Kastels Sogn
 Sankt Pauls Sogn
 Østervold Sogn

Kongens Lyngby Provsti 
Består af følgende sogne:
 Christians Sogn
 Gammel Holte Sogn
 Kongens Lyngby Sogn
 Lundtofte Sogn
 Ny Holte Sogn
 Nærum Sogn
 Sorgenfri Sogn
 Søllerød Sogn
 Taarbæk Sogn
 Vedbæk Sogn
 Virum Sogn

Nørrebro Provsti 
Består af følgende sogne:
 Anna Sogn
 Bethlehem Sogn
 Blågårdens Sogn
 De Gamles Bys Sogn
 Kingos Sogn
 Samuels Sogn
 Sankt Johannes Sogn
 Sankt Stefans Sogn
 Simeons Sogn

Rødovre-Hvidovre Provsti 
Består af følgende sogne:
 Avedøre Sogn,
(Avedøre sogn ligger i Smørum Herred)
 Grøndalslund Sogn
 Hendriksholm Sogn
 Hvidovre Sogn, ved grænsen mellem Sokkelund Herred og Smørum Herred.
 Islev Sogn
 Risbjerg Sogn
 Rødovre Sogn, ved grænsen mellem Sokkelund Herred og Smørum Herred.
 Strandmarks Sogn

Valby-Vanløse Provsti 
Består af følgende sogne:
 Advents Sogn
 Grøndals Sogn
 Hyltebjerg Sogn
 Johannes Døbers Sogn
 Margrethe Sogn
 Timotheus Sogn
 Valby Sogn
 Vanløse Sogn
 Vigerslev Sogn
 Aalholm Sogn

Vesterbro Provsti 
Består af følgende sogne:
 Absalons Sogn
 Apostelkirkens Sogn
 Elias Sogn
 Enghave Sogn
 Frederiksholm Sogn
 Gethsemane Sogn
 Kristkirkens Sogn
 Maria Sogn
 Sankt Matthæus Sogn
 Sjælør Sogn

Vor Frue Provsti 
Består af seks sogne med syv kirker:
 Fredens-Nazaret Sogn: Fredens Kirke – Nazaret Kirke
 Helligånds Sogn: Helligåndskirken 
 Sankt Andreas Sogn: Sankt Andreas Kirke
 Trinitatis Sogn: Trinitatis Kirke
 Vor Frue Sogn: Vor Frue Kirke

Østerbro Provsti 
Består af følgende sogne:
 Aldersro Sogn
 Davids Sogn
 Frihavns Sogn
 Hans Egedes Sogn
 Kildevælds Sogn
 Lundehus Sogn
 Rosenvænget Sogn
 Sankt Jakobs Sogn
 Sions Sogn

Kilder 
 
 Trap Danmark 4. udgave 1920

Herreder i Københavns Amt
Star Wars Galaxies

Star Wars Galaxies (ofte omtalt som SWG eller Galaxies af fans) er et Star Wars-baseret MMORPG, udviklet af Sony Online Entertainment og udgivet af LucasArts. Det grundlæggende spil, med titlen Star Wars Galaxies: An Empire Divided, udkom den 26. juni 2003. Blev lukket ned 15. december 2011

Gameplay 
Det er som næsten alle MMORPG: Du vælger en af de racer der er, i Star Wars Galaxies er der 10 forskellige racer, derefter vælger du en af de 9 klasser, derefter skal du enten igennem en træning (du kan ikke slå den fra første gang du spiller) ellers starter du på Tatooine i Mos Eisley og så skal du bare stige level (Man kan højest blive level 90). Du kan også blive pilot enten for oprørerne, Imperiet eller du kan være en freelance pilot, som ikke er knyttet til nogle af dem, men heller ikke bliver skudt ned af dem.

Indhold:
Underhold dine venner som musiker eller danser og inspirér dem, så de bliver stærkere i kamp eller bedre til at bygge ting.
Deltag i Heroiske udfordringer sammen med andre spillere på land og i rummet.
Deltag i kamp mod andre spillere i Guildwars eller som Officer i hæren, på land og i rummet.
Saml Badges og gennemfør opgaver for at få extra belønninger.
Opbyg din egen by sammen med dine venner og dekorer dine huse. Deklarer byen for tilhænger af Oprørerne eller Imperiet.
Løs opgaver der giver XP, penge og belønninger eller konstruér dine egne unikke opgaver til dine venner og bliv belønnet med dekorative ting til dit hus efterhånden som de løser dem.
Dekorer den åbne verden med midlertidige dekoration til hjælp for rollespil eller events.
Saml DNA og Enzymer fra dyr og planter så du kan konstruere dine egne dyr til at ride på eller til brug i kamp, eller sælg dem til andre spillere.
Konstruer ting til eget brug eller til at sælge til andre spillere. Saml dine egne ressourcer eller handl med andre spillere for at få adgang til bedre ressourcer.
Deltag i krigen som Rebel, Imperiel soldat eller Freelancer der kæmper på begge sider. Vær med til at forsvare regioner nær din hjemby der er i fare for at blive overrendt af fjenden eller vær med til at invadere én af de tre storbyer; Keren, Dearic eller Bestine. Slå dine fjender i PVP kampzonerne for ekstra belønninger.
Hop ind i dit skib og besøg en af de mange sektorer i rummet, for eksempel Ord Mantell.
Overfald konvoj skibe eller hjælp din fraktions piloter med at nedkæmpe Stardestroyere og frigatter og bliv belønnet med unikke ting du kan bruge i dit skib eller sælge til andre spillere.

Racer 
Bothan
Menneske
Ithorian
Mon Calamari 
Sullustan
Trandoshan
Twi'lek 
Rodian 
Wookiee 
Zabrak

Klasser 
Jedi
Bounty Hunter (Dusørjæger)
Smuggler (Smugler)
Spy (Spion)
Commando (Kommandosoldat)
Officer (Officer/Betjent)
Medic (Læge)
Entertainer (Underholder)
Trader – Delt op i 4 grupper – Domestic, Structures (bygninger), Munitions (ammunition) og Engineering (ingenør). (Forretningsmand?)

Eksterne henvisninger 
Officiel hjemmeside 

Computerspil fra 2003
Galaxies
MMORPG
Windows-spil
Pete Rose

Pete Rose (født 14. april 1941 i Cincinnati, Ohio, USA) er en amerikansk baseballspiller, som stoppede sin aktive karriere i 1986. Han har flere rekorder i baseball, hvoraf den mest nævneværdige er flest hits i karrieren med 4256 (se baseballstatistikker). Desuden er han indehaver af rekorden for flest kampe og flest at bats. I sin begyndersæson (1963) blev han valgt som Rookie of the Year. Han vandt National Leagues MVP-pris i 1973 som ligaens mest værdifulde spiller, og han har deltaget i 17 All Star-kampe. Sidst, men ikke mindst, har han været med til at vinde World Series 3 gange.

Han startede sin karriere for de dengang suveræne Cincinnati Reds, med hvem han vandt 2 World Series. I 1979 blev han solgt til Philadelphia Phillies, og det blev til endnu en World Series-titel. Efter kortvarigt at være flyttet til Montreal Expos vendte han i de sidste år af sin karriere tilbage til Cincinnati.

Pete Rose er den eneste baseballspiller i historien, der har spillet 500 kampe eller derover på fem forskellige defensive positioner, og hans alsidighed understreges af, at han var en switch hitter, dvs. kunne batte fra begge sider af home plate. Han præsterede at have en batting average på mere end 0,300 i 15 sæsoner samt at få mere end 200 hits i 10 sæsoner, hvoraf det sidstnævnte er rekord. I 1978 blev han den yngste spiller nogensinde, der nåede 3000 hits, og senere på året fik han et hit i 44 kampe i træk, hvilket var nok til en delt andenplads i historiebøgerne. I 1969 og 1970 vandt han en Gold Glove som outfielder for sit defensive spil.

Rose er måske mest berømt eller snarere berygtet for i 1989, mens han var manager for Cincinnati Reds, at være blevet taget i at spille på baseballkampe, hvilket er strengt forbudt. Efterfølgende blev Rose udelukket fra baseball for livstid. Dette betyder bl.a., at han ikke kan vælges ind i Baseball Hall of Fame, hvilket han formentlig ville være sikker på i kraft af sine præstationer som aktiv. I mange år benægtede Rose hårdnakket beskyldningerne, men i 2004 indrømmede han endelig sin skyld.

2006 var det sidste år, hvor Rose kunne blive valgt ind i Hall of Fame, hvis kommissæren for Major League Baseball mod forventning havde fjernet udelukkelsen af Rose. Men dette skete ikke og i fremtiden vil Rose kun kunne blive valgt ind af den såkaldte Veterans' Committee, stadig forudsat at MLB-kommissæren Bud Selig eller en af hans efterfølgere benåder Rose.

Eksterne henvisninger 

 Pete Roses statistikker år for år
 Pete Roses officielle website 

Baseballspillere fra USA
Personer fra Cincinnati
Mark McGwire

Mark McGwire (født 1. oktober 1963 i Pomona, Californien, USA) er en amerikansk baseballspiller, som var aktiv fra 1986 til 2001. 

McGwire, som defensivt spillede første base, er mest kendt for at være sin generations måske mest frygtindgydende home run-hitter, og da han sluttede sin karriere, toppede han listen over spillere med færrest at-bats pr. home run foran legendariske Babe Ruth (se baseballstatistikker).

Livshistorie

Hos Oakland Athletics 
McGwire startede sin karriere hos Oakland Athletics og allerede i sin rookie-sæson i 1987 gav han masser af prøver på sit specielle talent, da han satte rekord for flest home runs af en rookie med 49 og naturligvis blev valgt som Rookie of the Year dét år. 
I Oakland spillede McGwire bl.a. sammen med en anden berømt home run-hitter, José Canseco. Sammen gik de to under navnet "The Bash Brothers" og var med til at vinde World Series i 1989 med sejr over naboerne fra San Francisco Giants. Netop Canseco skulle senere få voldsom negativ indflydelse på McGwire's eftermæle.

Skiftet til St. Louis 
I 1997 gik McGwire ind i sit sidste år af sin daværende kontrakt med Oakland. Og da Oakland er kendt for ikke at være i besiddelse af de samme økonomiske midler som storholdene Boston Red Sox og New York Yankees, valgte ledelsen at skille sig af med McGwire. Løsningen blev en handel med St. Louis Cardinals, som sendte tre pitchere til Oakland. De fleste eksperter regnede med, at McGwire kun ville spille sæsonen til ende i St. Louis og skrive en ny kontrakt med et af holdene fra hans hjemstat, Californien. Imidlertid overgav Big Mac sig helt til Cardinal-fansene, som generelt anses for at være blandt de bedste i MLB, og han skrev en tre-årig kontrakt med Cardinals til en værdi af 28,5 millioner $.

Home run-feber 
I 1998 konkurrerede McGwire med Chicago Cubs-spilleren Sammy Sosa om at slå den hidtidige home run-rekord for en enkelt sæson på 61, som Roger Maris havde præsteret helt tilbage i 1961. McGwire endte som vinder af duellen med hele 70 home runs (Sosa slog 66).

Rekorden skulle dog kun få lov at stå i tre år, før Barry Bonds forbedrede den.

Dopingkontroverser 
I 1998 indrømmede McGwire, at han brugte det muskelopbyggende stof androstenedion, der imidlertid ikke var ulovligt på det tidspunkt. Mange har spekuleret på, om McGwire også brugte steroider. Denne mistanke blev underbygget af McGwires tidligere holdkammerat José Canseco, der i 2005 udgav en bog, hvori han angav bl.a. McGwire og sig selv som dopingsmisbrugere.

McGwire har mulighed for at blive stemt ind i Baseball Hall of Fame i 2007. Selvom hans statistikker utvivlsomt hører hjemme blandt de bedste, har mange af de stemmeberettigede sportsjournalister påpeget, at de måske ikke vil stemme på McGwire pga. steroidemistankerne.

Eksterne henvisninger 

 Mark McGwires statistikker år for år

Baseballspillere fra USA
Personer fra Californien
Næste stop - Paradis

Næste stop – Paradis er en dansk film fra 1980, skrevet og instrueret af Jon Bang Carlsen.

Medvirkende 
 Karen Lykkehus
 Preben Lerdorff Rye
 Suzette Kempf
 Jessie Rindom
 Ole Larsen
 Ingolf David
 Inger Stender
 Otto Brandenburg
 Kirsten Hansen-Møller
 Pouel Kern

Eksterne henvisninger 
 

Danske film fra 1980
Film instrueret af Jon Bang Carlsen
Hør, var der ikke en som lo?

Hør, var der ikke en som lo? er en dansk film fra 1978, skrevet og instrueret af Henning Carlsen efter en roman af Eigil Jensen.

Handling 
Filmen er et portræt af en ung arbejdsløs mand, der i slutningen af trediverne driver rundt i Københavns gader. Han går til kontrol, han træffer politisk aktive arbejdere, får tid til at gå på biblioteket og han finder også en pige. Men han er en drømmer, der søger at fortrænge den ensformige dagligdag.

Medvirkende
 Jesper Christensen, Den arbejdsløse
 Kirsten Olesen, Elisabeth
 Jens Okking, Vægtløftermennesket
 Karl Stegger, Nuslemennesket
 Otto Brandenburg, Graveren
 Sejr Volmer-Sørensen, Vorherre/Kontormanden
 Ingolf David, Den skægstubbede
 Jesper Klein, Filipensmennesket
 Ellen Margrethe Stein, Tanten
 Else Højgaard, Ella
 Peer Guldbrandsen, Tobakshandleren
 Jess Ingerslev, Taleren
 Preben Neergaard, Hr. Sivertsen
 Caja Heimann, Fru Sivertsen
 Edward Fleming, Kirkegårdsbetjenten
 Sven Åge Larsen, Vraget
 Gyrd Løfquist, Kontormanden
 Tage Axelson, Gravererens hjælper
 Else Petersen, Bibliotekaren/Grænsevagten
 Lene Vasegaard, Pigen på gaden
 Henry Büchmann, Kulhandleren
 Per Helweg
 Per Walther
 H.C. Nørgart

Referencer

Eksterne henvisninger 
 

Dramafilm fra Danmark
Danske film fra 1978
Film instrueret af Henning Carlsen
Stine og drengene

Stine og drengene er en dansk film fra 1969.
Manuskript og instruktion Finn Karlsson efter en roman af Tine Schmedes.
Blandt de medvirkende kan nævnes:

Sisse Reingaard
Ole Busck
Birgitte Price
Henning Moritzen
Else Marie Hansen
Peter Ronild
Benny Hansen
Flemming Dyjak
Palle Kjærulff-Schmidt
Gunnar Strømvad
Jes Holtsø

Eksterne henvisninger 
 

Film baseret på bøger
Danske film fra 1969
Pengene eller livet

Pengene eller livet er en dansk film fra 1982, skrevet og instrueret af Henning Carlsen.

Medvirkende
Dick Kaysø
Ghita Nørby
Søren Sætter-Lassen
Henning Moritzen
Lise Ringheim
Pauline Rehné
Ole Ernst
Ove Sprogøe
Ole Thestrup
Arne Skovhus
Flemming Dyjak
Vera Gebuhr
Jesper Langberg
Poul Thomsen

Handling 

Den fraskilte arkitekt  Claus Worm (Dick Kaysø) har mistet et nærtstående arkitekt-vennepar Poul og Ruth Kristansen (Henning Moritzen og Lise Ringheim) i en flyulykke, der hjemsøger hans drømme og sammen med mange cigaretter og et stort alkoholforbrug giver ham problemer med hjertet. Flyet er endnu ikke fundet efter ulykken. 

Han har efter sine venners død indledt et forhold til deres datter, arkæologen Suzanne Kristiansen (Pauline Rehné). 

Entreprenøren Schønnemann (Ole Thestrup) står uden arkitekt efter venneparrets død og henvender sig for at indgå samarbejde med Claus Worm, der oplever dårlige tider på sin tegnestue, men ellers har et godt ry. Worm afviser, da han ikke kan lide Schønnemann, men hans bank, hvor også Schønnemann har sine penge, insisterer på at Claus Worm skal genoverveje sit svar. Bankens direktør (Ove Sprogøe) må ellers se sig nødsaget til at lade Worms tegnestues kassekredit indfrie, hvilket vil bringe tegnestuen konkurs.  

Claus Worms ekskone Ellen (Ghita Nørby) og deres søn Niels (Søren Sætter-Lassen) følger med bekymring Claus' skrantende økonomi, men holdes i uvidenhed om de tiltagende hjerteanfald, som han tager medicin mod efter råd fra privatlægen (Ole Ernst), der også er Ellens søster. 

Claus Worm har en fornemmelse af, at Schønnemann ved mere om parret Kristiansens død, og igangsætter en jagt på beviser, samtidig med at alt omkring ham og inden i ham ser ud til at kunne ramle.

Om filmen 
Filmen er en af 1980'ernes bedre danske spillefilm og Henning Carlsen arbejdede bevidst og målrettet med sine virkemidler. Filmens manuskript har træk tilfælles med den italienske filminstruktør Michelangelo Antionioni's engelsksprogede film Blow Up fra 1966.

Eksterne henvisninger 
 

Danske film fra 1982
Film instrueret af Henning Carlsen
Cedrat

Cedrat (Citrus medica) er en citrusfrugt, fra hvilken der udvindes sukat.

Kilder/Eksterne henvisninger 
 Das Citrus Online Buch: Zitronat 

Nytteplanter
Citrus
Citrusfrugter
Sosialistisk Venstreparti

Sosialistisk Venstreparti (forkortet SV) er et socialistisk politisk parti i Norge, der er søsterparti til danske SF.

Partiet blev dannet i 1975, da Sosialistisk Valgforbund, som var dannet to år forinden blev til et egentligt parti.

SV var fra 2005 til 2013 i regering med Arbeiderpartiet og Senterpartiet.

Ved valget i 2015 fik partiet 4,1 procent af stemmerne.

Formænd

Referencer

Eksterne henvisninger 
 SV's hjemmeside

Etableret i 1975
Politiske partier i Norge
Socialistiske partier
Klondike

Klondike er navnet på et legendarisk guldgraverområde i det canadiske territorium Yukon. Klondike er navngivet efter floden Klondike, en mindre biflod til Yukonfloden. Området ligger øst for den lige så legendariske guldgraverby Dawson. Begge byer er kendt og berygtet fra en række film og fortællinger om guldfeberen sidst i det 19. århundrede.

I Anders And-universet er Klondike kendt som stedet, hvor Joakim von And lagde grunden til sin formue.

Ordet klondike betegner på dansk også et område eller kvarter bestående af tilfældigt opførte huse uden nogen overordnet plan.

Kilder 

Yukon
Sankt Michaels Kirke (Kolding)

Sct. Michaels Kirke er en romersk-katolsk kirke i Kolding.Kirken er bygget i gotisk stil, har 160 siddepladser og er beliggende Sct. Michaelsgade 2.

Sct. Michaels sogn blev grundlagt i 1882 og grundstenen til kirken blev lagt 10. maj 1885 og kirken blev indviet 6. december samme år.Kirken og sognet blev etableret på initiativ af Johannes von Euch og pastor Clemens Storp. Kirken blev først bygget uden spir, da det ville være for dyrt. Da menigheden havde råd til det senere, kom der spir på. Kirken er blevet udvidet og ombygget flere gange siden.Der blev tilføjet 2 sideskibe i 1962-63 og et sakristi i 1968 og endeligt en ny glasmosaik i korvæggen, som er tegnet af Nis Schmidt og selve glasarbejdet blev lavet af glarmester Frese i København.Arkitekten til den oprindelige bygning var den tyske kirkebygmester Hilger Hertel fra Mūnster. Den er bygget i gotisk stil med en flot portal.Der hænger 2 klokker i tårnet. Den største hedder Maria og vejer 650 kg. Den anden hedder Clemens, vejer 400 kg.

I præstegården startede undervisningen af menighedens børn og det blev senere til Sct. Michaels Skole. Det skete i 1882 og skolen voksede langsomt gennem årene, og 1886 bad pastor Storp, Den guddommelige Kærligheds Søstre i Paderborn om at overtage undervisningen. 4 søstre kom og ydede i de efterfølgende 34 år en stor indsats. I 1920 rejste søstrene til Silkeborg og de to første fra Sct. Hedvigsøstrene kom til, og det blev med tiden til mange flere. De byggede et hospital, en børnehave og overtog Sct. Michaels skole i 1947. Selvom søstrene nu har forladt Kolding, fik de etableret 2 instutioner: Sct. Hedvigsøstrenes Børnehave og Fritidshjem samt Sct. Michaels Skole.

Pastor er Gregers Mærsk-Kristensen og sognet havde 792 medlemmer per februar 2016.

Kilder og referencer

Katolske kirker i Danmark
Kirker i Vejle Amt

Bygninger, konstruktioner og anlæg i Kolding
Højbane

Højbane er en jernbanestrækning der er anlagt over gadeniveau, således at øvrig trafik kan krydse under uden at skulle vige for passerende tog.

En højbane kan være anbragt enten på viadukt eller brolignenede konstruktion (ligesom Københavns Metro i Ørestad), oven på en massiv bybebyggelse (ligesom højbanen ved Nørrebro Station eller Nordhavn Station) eller på en jordvold eller dæmning.

Præcis som det er tilfældet med en undergrundsbane, er formålet med højbaner typisk at fjerne eller lindre jernbanens barrierevirkning i bymiljøet, da man kan føre anden trafik under, uden at den skal krydse banen i niveau. Dette kan også opnås med en undergrundsbane, som imidlertid ofte er væsentligt dyrere. Ulemper ved højbanen er, at den er meget synlig i bymiljøet og at støjen fra den kan nå langt omkring.

Højbaner er eller har været en væsentlig del af metrosystemer mange steder i udlandet. Store og kendte metroer som i f.eks. New York, "L"-banen i Chicago, Paris, Hamburg og Berlin har mange højbanestrækninger. De fleste af dem er bygget som stålkonstruktioner, f.eks. langs (over) større gader. Hamburgs U-Bahn (metro) hedder oprindeligt Hamburger Hochbahn – da en stor del af den var anlagt som højbaner.

Se også 
 High Line er en højbane på Manhattan, der er omdannet til park.

Eksterne henvisninger 

Jernbaneanlæg
Naguib Mahfouz

Naguib Mahfouz (født 11. december 1911, død 30. august 2006) var en egyptisk forfatter fra Cairo, som modtog Nobelprisen i litteratur i 1988.

En af hans mest kendte romaner er Midaqgyden. Den omhandler en gyde, som han beskriver inderligt. Den omhandler karakterer fra forskellige sociale lag, såsom fede onkel Kamil, den homoseksuelle hash-fiend Kirsha og Hamida, som elsker at spille fløjte.

Litteraturprisen Naguib Mahfouz Medal for Literature er opkaldt efter Naguib Mahfouz.

Udgivelser oversat til dansk 
 Liv og skæbne i Cairo (Tiden 1989)
 Midaqgyden (Holkenfeldt 1989)
 Akhnaton (Forlaget Underskoven 2005)
 Café Karnak (Forlaget Underskoven 2008)

Referencer

Eksterne henvisninger 

Nobelprismodtagere i litteratur
Skønlitterære forfattere fra Egypten
Personer fra Kairo